Diari Oficial de la Generalitat Valenciana


Sumari del DOGV 7491, del 24-03-2015 (2015/2341)

RESOLUCIÓ de 26 de febrer de 2015, de la Conselleria de Presidència i Agricultura, Pesca, Alimentació i Aigua, per la qual s'aprova la classificació en classe primera del lloc de vicesecretaria de l'Ajuntament d'Almassora.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7491

Data del DOGV
:   24-03-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/2341


Data del document
:   26-02-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 26 de febrer de 2015, de la Conselleria de Presidència i Agricultura, Pesca, Alimentació i Aigua, per la qual s'aprova la classificació en classe primera del lloc de vicesecretaria de l'Ajuntament d'Almassora. [2015/2341]  
El lloc de treball de vicesecretaria de l'Ajuntament d'Almassora està classificat ara en classe segona, i reservat a funcionaris d'Administració local amb habilitació de caràcter nacional que pertanyen a la subescala de secretaria, categoria d'entrada.  
  
El Ple de l'Ajuntament, en sessió de 10 de novembre de 2014, va acordar l'aprovació de la relació de llocs de treball i la plantilla per a l'exercici 2015. En l'acord es demanava a la Conselleria de Presidència i Agricultura, Pesca, Alimentació i Aigua la classificació del lloc de vicesecretaria en classe primera, i reservar-la a funcionaris d'Administració local amb habilitació de caràcter nacional que pertanyen a la subescala de secretaria, categoria superior.  
  
Al final s'ha publicat definitivament l'acord amb un anunci en el Butlletí Oficial de la Província de Castelló, número 150, de 13 de desembre de 2014, correcció d'errors en el BOP número 5, de 10 de gener de 2015.  
En virtut d'això, fent ús de les competències atribuïdes per l'article 164.1 de la Llei 8/2010, de 23 de juny, de la Generalitat, de Règim Local de la Comunitat Valenciana, i per l'article 6.2 del Decret 32/2013, de 8 de febrer, del Consell, per la qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
I. Classificar el lloc de vicesecretaria de l'Ajuntament d'Almassora en classe primera, reservat a funcionaris d'Administració local amb habilitació de caràcter nacional que pertanyen a la subescala de secretaria, categoria superior.  
II. La modificació en la classificació del lloc de vicesecretaria no afectarà la destinació de qui l'exercix amb caràcter definitiu.  
  
Contra esta resolució, que posa fi a la via administrativa, d'acord amb l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats poden interposar els recursos següents:  
  
a) Directament un recurs contenciós administratiu davant del jutjat contenciós administratiu de València o davant del jutjat contenciós administratiu de la circumscripció en què el demandant té el domicili, en el termini de dos mesos comptats des de l'endemà que es publique en el Diari Oficial de la Comunitat Valenciana, d'acord amb els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar de l'endemà que es publique en el Diari Oficial de la Comunitat Valenciana, d'acord amb els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una Administració Pública no es pot interposar un recurs en via administrativa, això sense perjuí de la possibilitat de fer el requeriment a què es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació d'esta resolució en el Diari Oficial de la Comunitat Valenciana.  
Tot això sense perjuí que els interessats puguen exercir qualsevol altra via que consideren oportuna.  
  
València, 26 de febrer de 2015.- El conseller de Presidència i Agricultura, Pesca, Alimentació i Aigua: José Císcar Bolufer.